ગયા ગુરુવારે ડોલર સામે રૂપિયો સૌ પ્રથમ વખત 72થી ઊંચા સ્તરે પહોંચ્યો હતો, પરંતુ રિઝર્વ બેન્કની દરમિયાનગીરીને પગલે 72થી નીચા સ્તરે બંધ આવ્યો હતો. ઊભરતાં બજારોનાં ચલણોમાં ભારે વોલેટિલિટી હોવાથી ઘણા અર્થશાસ્ત્રીઓ રિઝર્વ બેન્કના હાલના વલણને સપોર્ટ કરી રહ્યા છે. અમેરિકામાં ક્રૂડ ઓઇલની ઇન્વેન્ટરી ઘટીને 2005 પછીના સૌથી નીચા સ્તરે પહોંચી હતી અને તેનાથી ક્રૂડ ઓઇલના વૈશ્વિક ભાવમાં વધારો થઈ રહ્યો છે. ક્રૂડ ઓઇલના ઊંચા ભાવ ભારતની ચાલુ ખાતાની ખાધને નેગેટિવ અસર કરે તેવી શક્યતા છે.